A felnőttcsapat keretébe először 1998-ban kapott behívót egy Csehország elleni barátságos meccsre, ám ekkor nem játszott. Először barátságos mérkőzésen Budapesten Magyarország ellen (1-1) játszhatott, kezdőjátékosként pedig 2000-ben, Argentína ellen léphetett pályára. E meccseken nyújtott jó teljesítményének köszönhetően bekerült a 2000-es Eb-n szereplő angol keretbe. A belga-holland közös rendezésű kontinenstornán két mérkőzésen lépett pályára, egyaránt csereként. Az angol nemzeti csapat a csoportkör után kiesett. A 2002-es labdarúgó-világbajnokságon is kerettag volt. Balszélsőként játszott, de ezen a poszton nem nyújtott jó teljesítményt. A Dánia elleni 3–0-s győzelem alkalmával betalált, a győzelem azt jelentette, hogy a válogatott a negyeddöntőbe jutott. A negyeddöntőben is játszott, az ellenfél a későbbi világbajnok Brazília volt. Anglia végül 2–1-es vereséget szenvedett.